ai4bharat/Pralekha huggingface dataset:
மின்னணு மற்றும் தகவல் தொழில்நுட்பம்
ஊழல் மற்றும் கசிவுகள் இல்லாத ஜனநாயகத்தை தொழில்நுட்பம் சாத்தியமாக்கியுள்ளது: அமைச்சர் திரு ராஜீவ் சந்திரசேகர்
சிறந்த செயல்திறன் கொண்ட நாடாக நாம் இருக்கும் போதிலும் நமது செயல்திறனைக் காட்டிலும் குறைவாகவே செயலாற்றி உள்ளோம் என்பது பொதுவான கருத்தாக இருந்தது. ஆனால் 2020-21-ம் ஆண்டை பொருத்தவரை இந்தியா குறித்த பல்லாண்டு கால கண்ணோட்டத்தை தொழில்நுட்பம் மாற்றி உள்ளதை நாம் காணமுடியும் என்று மத்திய மின்னணு, தகவல் தொழில்நுட்பம் திறன் மேம்பாடு மற்றும் தொழில் முனைதல் இணை அமைச்சர் திரு ராஜீவ் சந்திரசேகர் இன்று கூறினார்.
பெங்களூரு வழக்கறிஞர்கள் சங்கம் ஏற்பாடு செய்த நீதி வழங்குதலில் சமீபத்திய தொழில்நுட்பம் குறித்த சட்ட தொழில்முறைதாரர்களுக்கான நிகழ்ச்சி ஒன்றில் சிறப்புரையாற்றிய திரு ராஜீவ் சந்திரசேகர், கடந்த ஆறு வருடங்களாக செலவு செய்யப்படும் ஒவ்வொரு ரூபாயும் தகுந்த பயனாளிகளுக்கு எந்தவிதமான தாமதமும் இன்றி சென்று சேர்வதை உறுதி செய்வதற்காக தொழில் நுட்பத்தின் அடிப்படையிலான கட்டமைப்பில் தற்போதைய அரசு உருவாக்கியுள்ளது என்று கூறினார்.
ஊழல் மற்றும் கசிவுகள் இல்லாத ஜனநாயகத்தை தொழில்நுட்பம் சாத்தியமாக்கியுள்ளது என்று கூறிய அமைச்சர், மறைமுக வரிகளின் வரலாற்றில் மிகப்பெரிய சீர்திருத்தமான ஜிஎஸ்டி எனப்படும் சரக்கு மற்றும் சேவைகள் வரி, கள்ள பொருளாதாரம் காரணமாக இந்தியாவின் வரி வருவாய் வளராது என்ற பல்லாண்டு கால கண்ணோட்டத்தை தகர்த்துள்ளதாக கூறினார்.
செயற்கை நுண்ணறிவு, இயந்திர கற்றல் போன்ற சமீபத்திய தொழில்நுட்பங்களை பயன்படுத்தி நீதி வழங்கலை விரைவுபடுத்தி நீதிமன்றங்களில் நிலுவையில் உள்ள வழக்குகளின் எண்ணிக்கையை குறைக்க வேண்டும் என்று அமைச்சர் கூறினார்.
கொரோனா பெருந்தொற்றின் சவால்களை எதிர்கொள்வதற்கு கர்நாடக உயர் நீதிமன்றம் எடுத்த முயற்சிகளை பாராட்டிய அமைச்சர், தொழில்நுட்பத்தை சரியான சமயத்தில் பயன்படுத்தி காணொலி விசாரணை முறைக்கு மாறி நெருக்கடிக்கு இடையில் நீதி முறையாக வழங்கப்படுவது உறுதி செய்யப்பட்டதாக கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1815724
பிரதமர் அலுவலகம்
விலங்குகள் மூலம் பரவும் நோய்களைத் தடுக்கும் நாடுதழுவிய திட்டத்தை பிரதமர் தொடங்கி வைக்கிறார்.
நாடுதழுவிய அளவிலான செயற்கை கருத்தரிப்பு முறை திட்டத்தையும் பிரதமர் தொடங்கி வைக்கிறார்
கால் மற்றும் வாய் நோய் மற்றும் புரூசெல்லோசிஸ் போன்ற விலங்குகளால் பரவும் நோய்களைக் கட்டுப்படுத்துவதற்கான தேசிய அளவிலான விலங்குகள் மூலம் பரவும் நோய்கலைக் கட்டுப்படுத்துவதற்கான திட்டத்தை பிரதமர் திரு. நரேந்திர மோடி செப்டெம்பர் 11, 2019 அன்று மதுராவில் தொடங்கி வைக்கிறார். இந்த நிகழ்வின்போது செயற்கை கருத்தரிப்பு முறை தேசிய திட்டத்தையும் அவர் தொடங்கி வைக்கவிருக்கிறார்.
திரு. மோடி அவர்கள் பசு குறித்த அறிவியல் மற்றும் உடல் நலம் ஆகியவற்றுக்கான திருவிழாவிற்கு வருகை தந்து பாபுகர் விலங்குகளின் பாலின அடிப்படையிலான விந்து வசதியை தொடங்கி வைக்கிறார். அதே நேரத்தில் நாடுமுழுவதிலும் உள்ள அனைத்து 687 மாவட்டங்களிலும் உள்ள விவசாய அறிவியலுக்கான மையங்களிலும் தடுப்பூசி, நோய் மேலாண்மை, செயற்கை முறையிலான கருத்தரிப்பு, உற்பத்தி போன்றவை குறித்து நடைபெறவிருக்கும் பயிலரங்குகளையும் அவர் தொடங்கி வைக்கிறார்.
கால் மற்றும் வாய் தொடர்பான நோய் மற்றும் ப்ரூசெல்லோசிஸ் ஆகியவற்றுக்கு எதிரான தேசிய விலங்கு நோய்த் தடுப்பு திட்டம் முற்றிலும் மத்திய அரசின் நிதியுதவியுடன் செயல்படவிருக்கும் ஒரு திட்டமாகும். இதற்கென, 2019 முதல் 2024 வரையிலான காலத்திற்கு மொத்தம் ரூ. 12,652 கோடி ஒதுக்கீடு செய்யப்பட்டுள்ளது. தடுப்பூசியின் மூலம் 2025-ம் ஆண்டிற்குள் விலங்குகளின் மூலம் ஏற்படும் கால் மற்றும் வாய் நோய் மற்றும் ப்ரூசெல்லோசிஸ் ஆகிய நோய்களைக் கட்டுப்படுத்தி 2030-ம் ஆண்டிற்குள் இவற்றை முற்றிலுமாக அழித்தொழிப்பது என்பதையே இத்திட்டத்தின் நோக்கமாகும்.
பிரதமர் அலுவலகம்
15-வது பிரிக்ஸ் உச்சிமாநாடு 2022 இல் பிரதமர் திரு நரேந்திர மோடியின் துவக்க உரை
மாண்புமிகு அதிபர் திரு ஜி அவர்களே,
மாண்புமிகு அதிபர் திரு ரமஃபோசா அவர்களே,
மாண்புமிகு அதிபர் திரு போல்சோனாரோ அவர்களே,
மாண்புமிகு அதிபர் திரு புடின் அவர்களே,
சர்வதேச யோகா தினத்தை முன்னிட்டு பிரிக்ஸ் அமைப்பு நாடுகளில் நடைபெற்ற கண்கவர் நிகழ்ச்சிகளுக்காக முதலில் உங்கள் அனைவருக்கும் வாழ்த்து தெரிவிக்கிறேன். உங்கள் குழுக்களிடமிருந்து எங்களுக்குக் கிடைத்த ஆதரவிற்கும் நன்றி தெரிவித்துக் கொள்கிறேன்.
மாண்புமிகு பெருமக்களே,
கொவிட் பெருந்தொற்றின் சவால்களுக்கு இடையே, தொடர்ச்சியாக மூன்றாவது முறையாக காணொலி வாயிலாக இன்று நாம் சந்திக்கிறோம்.
சர்வதேச அளவில் தொற்றின் பாதிப்பு குறைந்துள்ள போதும், அதன் தாக்கங்கள் உலகப் பொருளாதாரத்தில் இன்றும் காணப்படுகின்றன.
பிரிக்ஸ் உறுப்பு நாடுகளாகிய நாம், உலகப் பொருளாதாரத்தின் ஆளுகையைப் பற்றி ஒரே மாதிரியான பார்வையைக் கொண்டுள்ளோம்.
எனவே கொவிட் தொற்றுக்குப் பிந்தைய சர்வதேச மீட்சிக்கு நமது பரஸ்பர ஒத்துழைப்பு, ஆக்கபூர்வமான பங்களிப்பை வழங்கலாம்.
இந்த அமைப்பின் செயல்திறன் அதிகரிக்கும் வகையில், ஆண்டுவாக்கில் பிரிக்ஸ்-இல் ஏராளமான நிறுவன சீர்திருத்தங்களை நாம் மேற்கொண்டுள்ளோம்.
நமது புதிய வளர்ச்சி வங்கியின் உறுப்பினர்கள் எண்ணிக்கை அதிகரித்திருப்பதும் மகிழ்ச்சிகரமான விஷயம்.
நமது பரஸ்பர ஒத்துழைப்பினால் நம் மக்கள் நேரடியாக பயனடையும் துறைகள் ஏராளமாக உள்ளன.
உதாரணமாக, தடுப்பூசி ஆராய்ச்சி மற்றும் மேம்பாட்டு மையத்தின் துவக்கம், சுங்கத்துறைகளுக்கு இடையேயான ஒருங்கிணைப்பு, பகிரப்பட்ட செயற்கைக்கோள் குழுக்களை நிறுவுதல், மருந்துப் பொருட்களின் பரஸ்பர அங்கீகாரம் உள்ளிட்டவை.
இத்தகைய நடைமுறை நடவடிக்கைகள், பிரிக்ஸ் அமைப்பை ஒரு தனித்துவமான சர்வதேச அமைப்பாக மாற்றுகின்றன. வெறும் பேச்சுவார்த்தையில் மட்டும் இது கவனம் செலுத்துவதில்லை.
பிரிக்ஸ் இளைஞர்கள் உச்சிமாநாடுகள், பிரிக்ஸ் விளையாட்டுகள் மற்றும் நமது நிறுவனங்களுக்கு இடையேயான பரிமாற்றங்களின் அதிகரிப்பு முதலியவை மக்களிடையேயான தொடர்பை வலுப்படுத்தியுள்ளன.
நமது பிரிக்ஸ் உறவை மேலும் வலுப்படுத்துவதற்கான பல்வேறு பரிந்துரைகளை இன்றைய கூட்டம் முன்வைக்கும் என்று நம்புகிறேன்.
நன்றி.
பொறுப்புதுறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
திரிபுராவில் 9 நெடுஞ்சாலை திட்டங்களுக்கு அமைச்சர் நிதின் கட்கரி அடிக்கல்
திரிபுராவில் ரூ.2752 கோடி மதிப்பில், 262 கிலோ மீட்டர் தொலைவில் 9 தேசிய நெடுஞ்சாலைத் திட்டங்களுக்கு, மத்திய சாலை போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி அடிக்கல் நாட்டினார். திரிபுரா முதல்வர் திரு பிப்லப் குமார் தேப் தலைமையில், மத்திய இணையமைச்சர்கள் டாக்டர் ஜித்தேந்திர சிங், திரு வி.கே.சிங் ஆகியோர் முன்னிலையில் நடைபெற்ற இந்த நிகழ்ச்சியில், மாநில அமைச்சர்கள், பாராளுமன்ற உறுப்பினர்கள், சட்டமன்ற உறுப்பினர்கள் மற்றும் மத்திய, மாநில அதிகாரிகள் கலந்து கொண்டனர்.
நிகழ்ச்சியில் பேசிய மத்திய அமைச்சர் திரு நிதின் கட்கரி, கடந்த ஆறு வருடங்களில் திரிபுரா மாநிலத்தில் கூடுதலாக சுமார் 300 கிலோமீட்டர் நெடுஞ்சாலைகள் அமைக்கப்பட்டுள்ளதாகத் தெரிவித்தார். இன்றைய அளவில் அந்த மாநிலத்தில் 850 கிலோ மீட்டருக்கும் அதிகமான நெடுஞ்சாலைகள் இருப்பதாக அவர் குறிப்பிட்டார். மேலும் ரூபாய் 8000 கோடி மதிப்பில் திரிபுராவில் சாலைகள் அமைக்கும் பணி நடைபெற்று வருவதாகவும் 2015 முதல் 2020 வரை நில கையகப்படுத்தலுக்காக ரூபாய் 365 கோடி வழங்கப்பட்டுள்ளதாக அவர் மேலும் கூறினார்.
இந்தியாவின் சப்ரம் மற்றும் வங்கதேசத்தின் ராமகர் பகுதியை இணைக்கும் ஃபெனி பாலம் மற்றும் உதய்பூர்- அகர்தலா சாலை உள்ளிட்ட இரண்டு மிக முக்கிய திட்டங்கள் நிறைவடைய இருப்பதாகக் கூறிய அவர், சமூகம், பொருளாதாரம் மற்றும் பாதுகாப்புத் துறைகளில் ஃபெனி பாலம் மிக முக்கியமானதாகக் கருதப்படுவதாகத் தெரிவித்தார்.
நிகழ்ச்சியில் பேசிய மத்திய வடகிழக்கு மாகாணங்களின் மேம்பாட்டுத்துறை இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியங்கள் துறை, அணுசக்தி மற்றும் விண்வெளித் துறை இணை அமைச்சருமான டாக்டர் ஜிதேந்திர சிங், புதிய இந்தியா குறித்து பிரதமர் திரு நரேந்திர மோடியின் தொலைநோக்குப் பார்வையினால் வடகிழக்கு பகுதியில் உள்ள 8 மாநிலங்களிலும் தொடர்ந்து பல்வேறு வளர்ச்சித் திட்டங்கள் செயல்படுத்தப்பட்டு வருவதாகக் கூறினார். விரைவில் திரிபுராவிலிருந்து வங்கதேசம் வரையில் புதிய ரயில் பாதை அமைக்கப்படும் என்றும் இதன் மூலம் இந்த பகுதி கூடுதல் வளர்ச்சி அடையும் என்றும் அவர் நம்பிக்கை தெரிவித்தார்.
நிகழ்ச்சியில் பேசிய சாலைப் போக்குவரத்து மற்றும் நெடுஞ்சாலைத் துறை இணை அமைச்சர் டாக்டர் வி கே சிங், திரிபுராவில் மேற்கொள்ளப்பட்டு வரும் பல்வேறு திட்டங்களின் மூலமாக அந்த மாநிலத்தின் சமூகப் பொருளாதார சூழல் மேம்படுவதுடன், சுற்றுலா மற்றும் சர்வதேச நாடுகளுடனான இணைப்பும் வளர்ச்சி அடையும் என்று கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தை இங்கே காணவும்
https://pib.gov.in/PressReleasePage.aspx?PRID=1667820
குடியரசுத் தலைவர் செயலகம்
குடியரசுத் தலைவர் மார்ச் 27 முதல் 28 வரை மேற்கு வங்கம் பயணம்
குடிநரசு தலைவர் திருமதி திரௌபதி முர்மு, மார்ச் 27 முதல் 28 வரை மேற்கு வங்கத்திற்கு பயணம் மேற்கொள்கிறார்.
27ந்தேதி கொல்கத்தாவில் உள்ள நேதாஜி பவனுக்கு குடியரசுத் தலைவர் சென்று நேதாஜி சுபாஷ் சந்திர போஸுக்கு மரியாதை செலுத்துவார். அதைத் தொடர்ந்து, அவர் குருதேவ் ரவீந்திரநாத் தாகூருக்கு அஞ்சலி செலுத்த அவரது இல்லமான ஜோராசங்கோ தாகுர்பாரி இல்லத்திற்குச் செல்கிறார். அன்றைய தினம் மாலை, கொல்கத்தாவில் உள்ள நேதாஜி உள்விளையாட்டு அரங்கில் குடியரசு தலைவரைக் கவுரவிக்கும் விதமாக வழங்கப்படும் வரவேற்பு நிகழ்ச்சியில் அவர் கலந்து கொள்கிறார்.
வரும் 28ந்தேதியன்று, குடியரசுத் தலைவர் பேலூர் மடத்திற்குச் செல்வார். கொல்கத்தாவில் யூகோ வங்கியின் 80-ம் ஆண்டு நிறைவைக் கொண்டாடும் விழாவிலும் அவர் கலந்து கொள்கிறார். பின்னர், குடியரசுத் தலைவர் சாந்திநிகேதனுக்குச் செல்கிறார், அங்கு அவர் விஸ்வ-பாரதியின் வருடாந்திர பட்டமளிப்பு விழாவில் கலந்துகொள்வார்.
குடியரசுத் தலைவர் செயலகம்
குரு ரவிதாஸ் பிறந்த தினத்தை முன்னிட்டு குடியரசுத் தலைவரின் வாழ்த்து செய்தி
குரு ரவிதாஸின் பிறந்த நாளை முன்னிட்டு குடியரசுத் தலைவர் திரு ராம் நாத் கோவிந்த் நாட்டு மக்களுக்கு வாழ்த்துகளை தெரிவித்துள்ளார்.
“குரு ரவிதாஸின் புனித பிறந்த நாளில், அனைத்து மக்களுக்கும் எனது நல்வாழ்த்துகளை தெரிவித்துக் கொள்கிறேன்,” என்று தமது வாழ்த்து செய்தியில் குடியரசுத் தலைவர் கூறியுள்ளார்.
மிகப்பெரிய ஞானியாகவும், சமூக சீர்திருத்தவாதியாகவும் குரு ரவிதாஸ் திகழ்ந்தார் என்று கூறிய திரு. கோவிந்த், மனிதகுலத்துக்கு சேவை செய்வதற்காக குரு ரவிதாஸ் தமது வாழ்க்கையை அர்ப்பணித்ததாக தெரிவித்தார்.
சமத்துவம், நீதி, அமைதி மற்றும் நல்லிணக்கம் ஆகியவை குறித்து தமது போதனைகள் மூலம் மனிதகுலத்துக்கு அவர் எடுத்துரைத்தார்.
சமூக நல்லிணக்கம் மற்றும் சகோதரத்துவம் ஆகியவற்றை ஊக்குவிக்க தமது வாழ்நாள் முழுவதும் அவர் பணியாற்றினார்.
இத்தகைய மாபெரும் ஞானியின் பிறந்த நாளில், அவரது போதனைகளில் இருந்து ஊக்கம் பெற்று மனித குலத்தின் நன்மைக்காக
சமுதாயத்தை வலுப்படுத்துவதற்கு பாடுபட நாம் உறுதி ஏற்போம் என்று குடியரசுத் தலைவர் மேலும் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 191.79 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 15,419 கொவிட் சிகிச்சை பெறுபவர்கள் எண்ணிக்கை 0.04 சதவிதமாக உள்ளது.
குணமடைந்தோர் விகிதம் தற்போது 98.75 சதவீதம்
கடந்த 24 மணி நேரத்தில் 2,582 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,89,841 என அதிகரித்துள்ளது.
கடந்த 24 மணி நேரத்தில் 2,364 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.50 சதவீதம் ஆகும்
வாராந்திர பாதிப்பு விகிதம் 0.55 சதவீதம் ஆகும்
இதுவரை மொத்தம் 84.54 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,77,570 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1826537
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பிரதமரின் நகர்ப்புற வீட்டு வசதி திட்டத்தின் கீழ், ஏழைகளுக்கு கடந்த 2 ஆண்டுகளில் 37.57 லட்சம் வீடுகள் கட்ட ஒப்புதல்: மாநிலங்களவையில் தகவல்
பொருளாதாரத்தில் பின்தங்கியவர்களுக்கு, பிரதமரின் நகர்ப்புற வீட்டு வசதி திட்டத்தின் கீழ் கடந்த 2 ஆண்டுகளில் 37.57 லட்சம் வீடுகள் கட்ட ஒப்புதல் அளிக்கப்பட்டதாக மத்திய வீட்டு வசதி மற்றும் நகர்புற விவகாரத்துறை அமைச்சர் திரு கவுசல் கிஷோர் தெரிவித்தார்.
அவர் மாநிலங்களவையில் எழுத்துப்பூர்வமாக தாக்கல் செய்த பதிலில் கூறியதாவது:
பொருளாதாரத்தில் பின்தங்கிய நிலையில் உள்ளவர்களுக்கு, பிரதமரின் நகர்ப்புற வீட்டு வசதி திட்டத்தின் கீழ் கடந்த 2 ஆண்டுகளில், 37.57 லட்சம் வீடுகள் கட்ட ஒப்புதல் வழங்கப்பட்டன. இவற்றில் 28.99 லட்சம் வீடுகள் கட்டப்பட்டு வருகின்றன. 18.50 லட்சம் வீடுகள் கட்டிமுடிக்கப்பட்டுவிட்டன. அதோடு பிரதமரின் நகர்ப்புற வீட்டு வசதி திட்டத்தில் வட்டி மானிய திட்டத்தின் கீழ், பொருளாதாரத்தில் பின்தங்கியுள்ள 5.81 லட்சம் பயனாளிகள் வட்டி மானியம் பெற்றுள்ளனர்.
வடகிழக்கு மாநிலங்களில் 50 லட்சம் வீடுகள் நிறைவு:
2022ம் ஆண்டுக்குள், அனைவருக்கும் வீடுகள் என்ற அரசின் தொலைநோக்குப்படி, பிரதமரின் நகர்ப்புற வீட்டு வசதி திட்டம் அமல்படுத்தப்பட்டு வருகிறது. இதற்காக கடந்த 2015ம் ஆண்டு முதல் வடகிழக்கு மாநிலங்கள் உட்பட அனைத்து மாநிலங்கள் / யூனியன் பிரதேசங்களுக்கு நிதி அளிக்கப்பட்டு வருகிறது.
மாநிலங்கள் தெரிவித்த திட்டத்தின் அடிப்படையில் சுமார் 113 லட்சம் வீடுகள் கட்ட அனுமதி அளிக்கப்பட்டன. இவற்றில் 84.40 லட்சம் வீடுகள் கட்டப்பட்டு வருகின்றன. 50 லட்சத்துக்கும் மேற்பட்ட வீடுகள் கட்டிமுடிக்கப்பட்டு பயனாளிகளிடம் ஒப்படைக்கப்பட்டுள்ளன. ஒப்புதல் அளிக்கப்பட்ட வீடுகளை கட்டி முடிக்க, மத்திய உதவியாக ரூ.1.82 லட்சம் கோடி ஒப்புதல் அளிக்கப்பட்டது. இவற்றில் ரூ.1.06 லட்சம் கோடி மாநிலங்கள் / யூனியன் பிரதேசங்கள்/ மத்திய அரசின் முகமைகளுக்கு வழங்கப்பட்டன.
புதிய நகரங்கள் உருவாக்க ரூ.8000 கோடி:
மாநிலங்கள் புதிய நகரங்களை உருவாக்க, செயல்பாடு அடிப்படையில் 8 மாநிலங்களுக்கு ரூ.8,000 கோடியை மத்திய அரசு பரிந்துரைத்துள்ளதாக 15வது நிதி ஆணைய அறிக்கையில் தெரிவிக்கப்பட்டுள்ளது. இத்திட்டத்தின் கீழ் ஒவ்வொரு மாநிலமும் ஒரு நகரத்தை ரூ.1000 கோடி செலவில் உருவாக்க முடியும். தற்போது 8 மாநிலங்கள் புதிய நகரங்களை ரூ.8,000 கோடியில் உருவாக்க பரிந்துரைக்கப்பட்டுள்ளது.
ஸ்மார்ட் சிட்டி திட்டத்தின் கீழ் 2,734 திட்டங்கள் நிறைவு:
தேர்ந்தெடுக்கப்பட்ட 100 நகரங்களில் ஸ்மார்ட் சிட்டி திட்டம் அமல்படுத்தப்பட்டு வருகிறது. கடந்த ஜூன் 30ம் தேதி வரை, இந்த நகரங்கள் 5,956 திட்டங்களை ரூ.1,79, 413 கோடிக்கு டெண்டர் விட்டுள்ளன. இவற்றில் 5,314 திட்டங்களை ரூ.1,49,029 கோடி மதிப்பில் மேற்கொள்வதற்கான உத்தரவுகள் வழங்கப்பட்டுள்ளன. இவற்றில் 2,734 திட்டங்கள் ரூ,46,769 கோடி மதிப்பில் நிறைவடைந்துள்ளன.
ஸ்மார்ட் சிட்டி திட்டத்துக்காக மாநிலங்கள் / யூனியன் பிரதேசங்களுக்கு மத்திய அரசு கடந்த ஜூன் மாதம் வரை ரூ.23,925 கோடி வழங்கியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1739878
https://pib.gov.in/PressReleasePage.aspx?PRID=1739877
https://pib.gov.in/PressReleasePage.aspx?PRID=1739875
https://pib.gov.in/PressReleasePage.aspx?PRID=1739874
------
(Visitor Counter : 176
திறன் மேம்பாடு மற்றும் தொழில் முனைவோர் அமைச்சகம்
நாட்டில் திறமை பற்றாக்குறை ஏதுமில்லை. ஆனால் உலகம்முழுவதும் திறமைவாய்ந்த மற்றும் திறன்மிக்க இந்தியர்களின் தேவை அதிகரித்துள்ளது:மத்திய இணையமைச்சர் ராஜிவ் சந்திரசேகர்
அரசின் திறன் இந்தியா முன்னெடுப்பின் ஒரு பகுதியாக இந்திய மின்னணு திறன் துறை குழுமம் சாம்சங் இந்தியா நிறுவனத்துடன் புரிந்துணர்வு ஒப்பந்தத்தில் இன்று கையெழுத்திட்டது. தொழில்நுட்பத்தில் தொழில் துறைக்கு தேவையான திறன்களுடன் இளைஞர்களுக்கு அதிகாரமளித்து, அவர்களுக்கான வேலைவாய்ப்பை மேம்படுத்தும் வகையில், இந்த ஒப்பந்தம் கையெழுத்தானது.
சாம்சங் புதுமை கண்டுபிடிப்புகள் திட்டத்தின் மூலம் 18-25 வயதுடையோர்களான 3000-க்கும் இளைஞர்களுக்கு பயிற்சி அளிக்கப்பட உள்ளது.
இந்த நிகழ்ச்சியில் பேசிய மத்திய இணையமைச்சர் திரு ராஜிவ் சந்திரசேகர், நாட்டில் திறமை பற்றாக்குறை ஏதுமில்லை. ஆனால் உலகம் முழுவதும் திறமைவாய்ந்த மற்றும் திறன்மிக்க இந்தியர்களின் தேவை அதிகரித்துள்ளது என்று கூறினார். தேசிய திறன் மேம்பாட்டு கழகமும், அமைச்சகமும் இணைந்து நீடித்த தீர்வுகளுக்காக தொழில் துறை மற்றும் திறன் சார்ந்த அமைப்புக்கிடையே நெருங்கிய நட்புறவை ஏற்படுத்தும் வகையில் செயலாற்ற வேண்டும் என்று வலியுறுத்தினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1861487
நிதி அமைச்சகம்
ஆன்மிக நிறுவனங்களால் நடத்தப்படும் உணவு கூடங்களில் வழங்கப்படும் இலவச உணவுக்கு ஜிஎஸ்டி வரி விலக்கு; ஆலயங்கள், மசூதிகள், சர்ச்சுகள், குருதுவாராக்கள், தர்காக்கள் போன்ற ஆன்மிக தளங்களில் வழங்கப்படும் பிரசாதங்கள் மீது மத்திய ஜிஎஸ்டி, மாநில ஜிஎஸ்டி, ஒருங்கிணைந்த ஜிஎஸ்டி எதுவுமில்லை
ஆன்மிக நிறுவனங்களால் நடத்தப்படும் உணவு கூடங்களில் வழங்கப்படும் இலவச உணவுகள் மீது ஜிஎஸ்டி வரி விதிப்பதாக ஊடகச் செய்திகள் வருகின்றன. இது முற்றிலும் சரியல்ல. அதுபோன்று வழங்கப்படும் இலவச உணவுகள் மீது ஜிஎஸ்டி கிடையாது. மேலும், ஆலயங்கள், மசூதிகள், சர்ச்சுகள், குருதுவாராக்கள், தர்காக்கள் போன்ற ஆன்மிக தளங்களில் வழங்கப்படும் பிரசாதங்கள் மீது மத்திய ஜிஎஸ்டி, மாநில ஜிஎஸ்டி, ஒருங்கிணைந்த ஜிஎஸ்டி எதுவுமில்லை.
ஆனால், பிரசாதம் தயாரிப்பதற்கான சில உள்ளீடுப் பொருட்கள் மற்றும் உள்ளீட்டுச் சேவைகள் மீது ஜிஎஸ்டி வரிவிதிக்கப்படும்.
சர்க்கரை, காய்கறிகள், உணவு எண்ணெய்கள், நெய், வெண்ணெய், சரக்குகள் கொணர்வதற்கான போக்குவரத்து போன்றவை இதில் அடங்கும். இவற்றில் பெரும்பாலான உள்ளீட்டுப் பொருட்கள் மற்றும் உள்ளீட்டுச் சேவைகள் பலவகை உபயோகங்களாக இருக்கின்றன. ஜிஎஸ்டி நடைமுறையில், ஒரு குறிப்பிட்ட பயனுக்காக வழங்கப்படும் சர்க்கரை போன்றவை மீது தனியாக ஒரு வரிவிகிதத்தை விதிப்பது கடினம்.
மேலும், ஜிஎஸ்டி பல்வேறு நிலை வரி என்பதால், இறுதி உபயோகத்தின் அடிப்படையில் விலக்குகள், வரி குறைப்புகள் ஆகியவற்றை நிர்வகிப்பது கடினம். ஆகையால், ஜிஎஸ்டி இறுதி உபயோக அடிப்படையிலான விலக்குகளைக் கருதவில்லை. ஆகவே, ஆன்மிக நிறுவனங்களால் பிரசாதங்கள் அல்லது விநியோகம் செய்வதற்காக இலவச உணவு தயாரிப்பதற்கான உள்ளீட்டுப் பொருட்களுக்கும், உள்ளீட்டுச் சேவைகளுக்கும் உபயோக அடிப்படையிலான விலக்கு வழங்குவது விரும்பத்தக்கதல்ல.
பாதுகாப்பு அமைச்சகம்
அல் நஜா-IV என்ற இந்தியா, ஓமான் கூட்டு ராணுவப் பயிற்சியில் பங்கேற்கும் ஓமான் நாட்டு வீரர்கள் இந்தியா வருகை
இந்திய ராணுவம் மற்றும் ஓமான் ராணுவம் இடையேயான அல் நஜா-IV என்ற இந்தியா ஓமான் கூட்டு ராணுவப் பயிற்சியின் நான்காவது பதிப்பு ஆகஸ்ட் 1 முதல் 13 ஆம் தேதி வரை ராஜஸ்தானில் நடைபெற உள்ளது. இதில் கலந்து கொள்வதற்காக ஓமான் ராணுவத்தின் பாராசூட் படையைச் சேர்ந்த 60 வீரர்கள் இந்தியா வந்துள்ளனர். 18 இயந்திரமயமாக்கப்பட்ட காலாட்படையைச் சேர்ந்த வீரர்கள் குழு இந்திய ராணுவத்தின் சார்பாக இதில் கலந்து கொள்ளும்.
தீவிரவாத எதிர்தாக்குதல் நடவடிக்கைகள், பிராந்திய பாதுகாப்பு செயல்பாடுகள் மற்றும் அமைதியை நிலை நிறுத்தும் நடவடிக்கைகளுடன் உடற்தகுதி பயிற்சி, செயல்முறை மற்றும் நடைமுறைகளிலும் கூட்டுப் பயிற்சி கவனம் செலுத்தும். இந்தியா மற்றும் ஓமான் நாட்டு ராணுவங்களுக்கிடையே உள்ள பாதுகாப்பு ஒத்துழைப்பை அடுத்த நிலைக்கு மேம்படுத்துவதையும், இரு நாடுகளின் உறவை வலுப்படுத்துவதையும் இந்தப் பயிற்சி இலக்காகக் கொண்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1846679
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
212.17 கோடி 94.23 கோடி 2-வது தவணை மற்றும் 15.66 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 26,36,224 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 65,732 கொவிட் சிகிச்சை பெறுபவர்கள் எண்ணிக்கை 0.15 சதவீதமாக உள்ளது.
குணமடைந்தோர் விகிதம் தற்போது 98.66 சதவீதம்
கடந்த 24 மணி நேரத்தில் 22,031 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,38,25,024 என அதிகரித்துள்ளது.
கடந்த 24 மணி நேரத்தில் 5,439 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.55 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,20,418 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1855374
சுகாதாரம் மற்றும் குடும்ப நலத்துறை அமைச்சகம்
பார்வை குறைபாட்டை கட்டுப்படுத்துவதற்கான நடவடிக்கை
பார்வை குறைபாடு குறித்து உலக சுகாதார அமைப்பு 2010-ஆம் ஆண்டு வெளியிட்ட அறிக்கையின்படி, உலகில் இந்தியாவிலும். சீனாவிலும் பார்வை குறைபாடு உள்ளவர்கள் அதிக அளவில் உள்ளதாக குறிப்பிடப்பட்டுள்ளது. எனினும், தற்போது நாட்டில் பார்வை குறைபாடு வெகுவாக குறைந்துள்ளது. நாட்டில் உள்ள அனைத்து குடிமக்களுக்கும் விரிவான பார்வை திறனை அளிக்கும் வகையில், 1976ஆம் ஆண்டு பார்வை குறைபாடு கட்டுப்பாட்டிற்கான தேசிய இயக்கம் தொடங்கப்பட்டது. 2018ஆம் ஆண்டு முதல் 2022-ஆம் ஆண்டு வரை பார்வை குறைபாடு கட்டுப்பாட்டிற்காக மாநிலங்களுக்கு நிதி ஒதுக்கீடு செய்யப்பட்டது. தமிழகத்திற்கு 2018-19-ஆம் ஆண்டில்.4,571 லட்சம் ரூபாயும், 2019-20-ஆம் ஆண்டில் 6,441.35 லட்சம் ரூபாயும், 2020-21-ஆம் ஆண்டில் 6,347.75 லட்சம் ரூபாயும், 2021-22ஆம் ஆண்டில் 6,312.03 லட்சம் ரூபாயும் நிதி ஒதுக்கீடு செய்யப்பட்டது. இதனை மாநிலங்களவையில் கேள்வி ஒன்றுக்கு எழுத்துப்பூர்வமாக மத்திய சுகாதாரம் மற்றும் குடும்பநலத்துறை இணை அமைச்சர் டாக்டர் பாரதி பிரவீன் பவார் பதில் அளித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1808234
சுகாதாரம் மற்றும் குடும்ப நலத்துறை அமைச்சகம்
மின்-சஞ்சீவனி மூலம் தொலை-ஆலோசனை சேவைகளை தில்லி/தேசிய தலைநகரப் பகுதியில் மத்திய அரசு சுகாதாரச் சேவைகள் தொடங்கியது
மத்திய அரசு சுகாதாரச் சேவைகளின்  பயனாளிகள் சுகாதார மையத்துக்கு நேரில் வராமலேயே மெய்நிகர் முறையின் மூலம் நிபுணர்களின் ஆலோசனையைப் பெறுவதற்கு வசதி ஏற்படுத்தும் விதமாக, தொலை-ஆலோசனைச் சேவைகளை 25.8.2020 முதல் CGHS தொடங்கியுள்ளது. ஆரம்ப கட்டத்தில் இந்தச் சேவைகள் தில்லி/தேசிய தலைநகரப் பகுதியில் உள்ள பயனாளிகளுக்குக் கிடைக்கும். இந்த மின்-சேவைகள் காலை 9 மணி முதல் மதியம் 12 மணி வரை அனைத்து வேலை நாட்களிலும் கிடைக்கும்.
சுகாதார அமைச்சகத்தின் ஏற்கனவே இருக்கும் மின்-சஞ்சீவனி தளத்தை CGHS-இன் தொலை-ஆலோசனை சேவைகள் பயன்படுத்துகின்றன. எளிதான பயன்பாட்டுக்காக பயனாளிகளின் அடையாள எண்ணுடன் இந்தத் தளம் இணைக்கப்பட்டுள்ளது. நிபுணர்களின் வெளிநோயாளிகள் சேவைகளைப் பெறுவதற்கு, பயனாளிகள் தங்களது கைபேசி எண்ணைக் கொண்டு இந்தத் தளத்தில் பதிவு செய்து கொள்ள வேண்டும் அதன் பிறகு, சரிபார்த்தலுக்காக ஒரு முறை கடவு எண் அனுப்பப்படும். சரிபார்த்தலுக்குப் பின்னர், பயனாளிகள் தளத்துக்குள் சென்று, நோயாளி பதிவுப் படிவத்தைப் பூர்த்தி செய்து, அனுமதிச் சீட்டை கோரி, தங்களது சுகாதாரக் கோப்புகளை  பதிவேற்றலாம்.
நோயாளிகளுக்கு நோயாளி அடையாள எண் மற்றும் அனுமதிச் சீட்டுத் தகவல்கள் குறுந்தகவல் சேவை மூலம் அனுப்பப்பட்டு, ஆன்லைன் வரிசையில் அவர்களது எண் குறித்துத் தகவல் அளிக்கப்படும். அவர்களது முறை வந்ததும், 'தற்போது அழைக்கவும்' பொத்தான் செயலாக்கப்படும். அதைப் பயன்படுத்தி, பயனாளி காணொளி அழைப்பு மூலம் நிபுணரைத் தொடர்பு கொண்டு ஆலோசனை பெறலாம். தொலை-ஆலோசனைக்குப் பிறகு மின்-மருந்துச் சீட்டு அனுப்பப்படும். இதைப் பயன்படுத்தி, தங்களது CGHS ஆரோக்கிய மையத்திடம் இருந்து மருந்துகளை நோயாளிகள் பெற்றுக் கொள்ளலாம்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 124.10 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 99,023 இது 547 நாட்கள் பிறகு இந்த எண்ணிக்கை ஒரு லட்சத்துக்கு குறைந்தள்ளதுது
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.29 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.36 சதவீதம்; 2020 மார்ச் மாதத்திற்குப் பின், இது மிக அதிக அளவு.
கடந்த 24 மணி நேரத்தில் 10,207 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,40,28,506 என அதிகரித்துள்ளது.
கடந்த 24 மணி நேரத்தில் 8,954 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.81, இது கடந்த 58 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.84 ஆகும். இது கடந்த 17 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 64.24 கோடி கொவிட் பரிசோதனைகள் செய்யப்பட்டுள்ளன.
(
பிரதமர் அலுவலகம்
காற்றுமாசு நிலைமையை மத்திய அமைச்சரவை செயலாளர் ஆய்வு செய்தார்
தேசியத் தலைநகர் பகுதியில் காற்றுமாசினைக் கட்டுப்படுத்த ஞாயிற்றுக்கிழமையிலிருந்து மேற்கொள்ளப்பட்ட ஏற்பாடுகளின் முன்னேற்றம் குறித்து மத்திய அமைச்சரவை செயலாளர் இன்று ஆய்வு செய்தார்.
பஞ்சாப், ஹரியானாவில் பயிர்களின் அடிப்பகுதிகள் எரிக்கப்படுவது தொடர்கிறது என்பதும், இதன்மீது கூடுதல் கவனத்துடன் நடவடிக்கை தேவைப்படுகிறது என்பதும் இதில் கண்டறியப்பட்டது.
விதிமுறைகளை மீறுவோருக்குப் பொருத்தமான அபராதங்கள் விதிப்பதை உறுதி செய்ய கூடுதலாகக் கண்காணிப்புக் குழுக்களைப் பணியமர்த்த வேண்டும் என்று இந்த மாநிலங்களுக்கு உத்தரவிடப்பட்டுள்ளது.
தலைநகரில் உள்ள பல்வேறு ஒருங்கிணைப்பு முகமைகளின் நிலை பற்றியும் விவாதிக்கப்பட்டது. நிலைமையைக் கட்டுக்குள் கொண்டுவர விரிவான முயற்சிகள் தேவை என்பதும் உணரப்பட்டது.
எதிர்காலத்தில் ஏதாவது நெருக்கடி ஏற்பட்டால் அதனை சமாளிப்பதற்கு முழுமையான தயாரிப்பை உறுதி செய்யுமாறு மாநிலங்களுக்கு அறிவுறுத்தப்பட்டது.